Татар иле\*\*

Бармы икән шатланмаган,

Татар булып туганына!..

Бакчасына гөлләр чәчеп,

Юл күрсәткән туганына!..

Үз илендә оя корган,

Таң сәләме булган азан.

Үз телендә,белем чәчә,

"Булмасыннар" диеп надан.

Үз диненә һәр чак тугры,

Халкы изге, түгел угры.

Үз илендә,ана теле,

Бу бүләкнең,иң - иң зуры.

Татар халкы танылуда,

Йөз чөйми ул,таң нурына.

Гайбәт сөйми,гыйбрәт ала,

Кунак сыйлы - өй түрендә.

Татар халкы мең яшәсен!,

Еллар саен,гел яшәрсен!

Барчабызны сый хөрмәткә,

Колач җәеп,гел дәшәрсең!..

Искитәрлек татар иле,

Көе моңлы,назлы җыры.

Фәрештәләр саклый ахры,

Алмаз таштай - торган җире.

Бай тарихлы татар иле,

Югалтмыйча саклый телен!

Ходай фатихасыдырмы,

Анда гыйлем,анда белем!

\*\*Сәлимә Нигаматова.\*\*

30 август.

\*Яшьлек хаты\*\*\*

Яшьлектәге бер хат табып алдым,

 Ис китәрлек хислэр сандыгы.

Анда сөю,анда йөрәкләрнең,

Сүнмәс төсле булган ялкыны.

Синең күзләр ,мине күзәткәннәр,

Минем күзләр, серле елмайган.

Мәхәббәтнең чәчкә аткан чагын,

Күңү(е)лем хәтирәсе җуймаган.

Тәүге үбешүдән баш әйләнгән,

Назларыңнан синең шашканмын.

Озатканбыз айны,һәм көткәнбез

Сандугачлы  таңнар атканын.

Кагәзь битләренә сызып куйган,

 Кулларыңның тойдым җылысын.

Таң атканда җиләс җилләр аша,

Кагылгандай булды сулышың.

Озатканмын сине яулык болгап,

Бәхет кошы булып очканмын.

"Син минеке ,мин синеке"- диеп

Күкрәгеңә кысып кочкансың.

Мәхәббәтнең тәүге бөреләрен,

Көтмәгәнбез чәчкә атканын.

Белмәгәнбез алда сынаулардан

Иксез-  чиксез дарья ятканын.

Сөю калган кәгазь битләрендә,

Хисләр калган күңел түрендә.

Кайтмасакта кире үткәннәргә

Яшәү ямьле әле бу җирдә.

Нигаматова Сәлимә.2018.август.